
ДО
ОБЩИНСКИ СЪВЕТ
ГР. БУРГАС



ДОКЛАДНА ЗАПИСКА

от Димитър Николов Николов
Кмет на  Община Бургас


Относно: Учредяване право на строеж на „Електроразпределение Юг” ЕАД, за изграждане на трафопост - тип БКТП в общински недвижим имот, представляващ ПИ с ид. 07079.820.1243 по КК на гр. Бургас, съответстващ на УПИ ХХІІІ-1243 в кв. 1 по ПУП-ПРЗ на кв. „Сарафово“, гр. Бургас.


УВАЖАЕМИ ОБЩИНСКИ СЪВЕТНИЦИ,

В Община Бургас са постъпили заявления с вх. №№ 70-00-1126/06.02.2025г. и 70-00-1126/3/12.05.2025г. от „Електроразпределение Юг“ ЕАД,  КЕЦ Бургас, за учредяване право на строеж в общински имот, представляващ ПИ с ид. 07079.820.1243 по КК на гр. Бургас.
Описаният имот, представляващ УПИ ХХІІІ-1243, отреден „За газстанция, бензиностанция и КОО“, целият с площ 4589 кв. м в кв.1 по ПУП-ПРЗ на кв. „Сарафово“, гр. Бургас, e общинска собственост и попада в регулационните граници на кв.“Сарафово“. За имота е съставен Акт №7057/04.06.2012 г. за частна общинска собственост. В същия е разположена сграда, построена въз основа на учредено право на строеж от 2014 г. в полза на „Златен бряг“ ЕООД.
Във връзка със захранване на сграда с ид.07079.820.1243.9, представляваща „Апартхотел – сграда за КО“, Електроразпределение Юг“ ЕАД,  КЕЦ Бургас, иска провеждане на процедура по учредяване право на строеж  за изграждане на нов трафопост, тип БКТП, 1х800 kVA 20/0,4 kV, с технически параметри: размери 2,90 м/2,10 м, застроена площ -6,09 кв. м, ведно със сервитутно право на прилежащата към него зона, с площ 42,1 кв. м, определена по реда на Наредба №16/09.06.2004 г. за сервитутите на енергийните обекти.
Към искането на „Електроразпределение Юг“ ЕАД са приложени: Трасировъчен чертеж с координатен регистър, съгласуван от Община Бургас, Скица с виза за проектиране, издадена от Община Бургас, Вертикална планировка, чертежи с отразени кабелни линии НН от ТНН на нов БКТП до нови електромерни табла и кабели 20 kV от съединителни муфи в мястото на разкъсване на съществуващ кабел 20 kV между ТП „Сарафово 3“ и ТП „Детска градина“ до РУ СН на нов БКТП, Еднолинейна схема и Разпределение.
Съгласно чл. 62, ал. 2 от Закона за енергетиката, в полза на лицето, което ще изгражда и експлоатира енергиен обект се учредява възмездно право на строеж върху имот - общинска собственост по реда на Закона за общинската собственост, без търг или конкурс. 
В изпълнение разпоредбата на чл. 41, ал. 2, във връзка с чл. 22, ал. 3 от Закона за общинската собственост, е изготвена оценка от оценител на имоти, вписан в публичния регистър на КНОБ, за пазарната стойност на правото на строеж за изграждане на трафопост (тип БКТП) по описаните параметри, ведно със сервитутното право на прилежащата към съоръжението сервитутна зона в имота, възлизаща в размер общо на 14 980 (четиринадесет  хиляди деветстотин и осемдесет) лева, без ДДС.
Данъчната оценка на правото на строеж в общинския имот по описаните параметри е в размер на 494,70 лева, а на сервитутното право е в размер на 1329,93 лева.
Предвид изложеното и на основание правомощията ми по чл. 73, ал. 1, от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам на Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 37, ал. 4, т. 4 от Закона за общинската собственост, чл. 44, ал. 4, т. 3 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, във връзка с чл. 62, ал. 2 от Закона за енергетиката, да вземе следното

Р Е Ш Е Н И Е:

[bookmark: _GoBack]Да се учреди в полза на „Електроразпределение Юг” ЕАД, ЕИК 115552190, със седалище и адрес на управление: гр. Пловдив, ул. „Христо Г. Данов“ №37, представлявано от З. Братоев, Й. Гасер и С. Вълчев, възмездно безсрочно право на строеж в недвижим имот, актуван с Акт №7057/04.06.2012 г. за частна общинска собственост, представляващ УПИ ХХІІІ в кв. 1 по ПУП-ПРЗ на кв. „Сарафово“, гр. Бургас, целият с площ 4589 кв. м, при граници: север-УПИ ХХ, изток-край на регулацията, юг-улица и запад-УПИ ХХ, отразен като ПИ с идентификатор 07079.820.1243 по КККР на гр. Бургас, целият с площ 4589 кв. м, при съседи: 07079.820.1244 и  07079.820.930, за изграждане на трафопост - тип БКТП, 1х800 kVA 20/0,4 kV, с технически параметри: размери 2,90 м/2,10 м, застроена площ -6,09 кв. м, ведно със сервитутно право на прилежащата към него зона, с площ 42,1 кв. м, определена по реда на Наредба №16/09.06.2004 г. за сервитутите на енергийните обекти, за сума в общ размер 14 980  (четиринадесет хиляди деветстотин и осемдесет) лева, без ДДС, представляваща цената на правото на строеж, ведно с цената на сервитутната зона.
Приложение: Заявления с вх. №№ 70-00-1126/06.02.2025г. и 70-00-1126/3/12.05.2025г. от „Електроразпределение Юг“ ЕАД,  КЕЦ Бургас; Акт №7057/04.06.2012 г. за частна общинска собственост; Скица, издадена от АГКК; Удостоверения за данъчни оценки, издадени от дирекция МПДТР при Община Бургас; Оценителски доклад.; Трасировъчен чертеж с координатен регистър, съгласуван от Община Бургас, Скица с виза за проектиране, издадена от Община Бургас, Чертежи с отразени кабелни линии НН от ТНН на нов БКТП до нови електромерни табла и кабели 20 kV от съединителни муфи в мястото на разкъсване на съществуващ кабел 20 kV между ТП „Сарафово 3“ и ТП „Детска градина“ до РУ СН на нов БКТП, Еднолинейна схема, Разпределение и Трасировъчен проект с обяснителна записка и регистър на засегнатите имоти.


ДИМИТЪР НИКОЛОВ
Кмет на Община Бургас



Съгласували:
Златина Георгиева, директор, дирекция ПНО

Живко Димитров, директор,  дирекция УОС

Катерина Сидерова – Грудова, гл. юрисконсулт в дирекция УОС

Изготвил: 
Силвия Кемурджиева,  гл.спец. в дирекция УОС

